ગાંધીનગર: સમગ્ર દેશમાં આગામી તા. ૧ એપ્રિલ, ૨૦૧૬થી ફૂડ સિક્યુરિટી એક્ટને અમલમાં મૂકવાની દિશામાં કેન્દ્ર સરકાર આગળ વધી રહી છે. જો કે કેન્દ્રની ગરીબોને અન્ન સુરક્ષા આપવાની આ યોજના દોઢ વર્ષને વિલંબ થયો છે. પરંતુ હવે ગુજરાત પણ ૧ એપ્રિલથી ફૂડ સિક્યુરિટી એક્ટની અમલવારી કરે તેવી શક્યતા ઉદ્ભવી છે આમ તો દેશના ૨૫ રાજયો અને કેન્દ્ર શાસિત પ્રદેશમાં ફૂડ સિક્યુરિટી એક્ટ અમલમાં મૂકાઈ ગયો છે. હવે આગામી તા. ૧ એપ્રિલથી દેશના ગુજરાત સહિતના અન્ય બાકી રાજયોમાં પણ આ એક્ટ લાગુ થઈ જશે. નેશનલ ફૂડ સિક્યુરિટી એક્ટ (એનએફએસએ) તરીકે ઓળખવામાં આ કાયદો છેક ઓકટોબર ૨૦૧૪માં બન્યો હતો.